અમદાવાદ: અાજે વિશ્વ અેઇડ્સ દિવસ છે. અેઇડ્સની બીમારી માટે કારણભૂત એચઅાઈવી વાઇરસ અાજે પણ સૌથી ઘાતક વાઇરસ પૈકીનો એક છે, જોકે વિજ્ઞાનીઅો કહે છે કે માનવીની છેલ્લા ત્રણ દાયકાની લડાઈઅે અા વાઇરસને થોડો હંફાવ્યો છે. અેચઅાઈવી એટલે કે હ્યુમન ઇમ્યુનોડેફિશિયન્સી વાઇરસ નબળો પડ્યો છે. વિશ્વમાં અત્યારે એક અંદાજ મુજબ સાડા ત્રણ કરોડ લોકો અેચઅાઈવીગ્રસ્ત છે. મનુષ્યમાં તેનો ચેપ ૩૦ વર્ષ પહેલાં લાગ્યો હતો અને અત્યાર સુધીમાં ચાર કરોડ લોકોનાં અેઇડ્સથી મોત નીપજ્યાં છે.